****

**ΔΕΛΤΙΟ ΤΥΠΟΥ**

**Ο ΜΝΗΜΟΝΙΑΚΟΣ ΛΑΪΚΙΣΜΟΣ ΤΟΥ κ. ΜΗΤΣΟΤΑΚΗ ΣΕ ΝΟΥΜΕΡΑ ΚΑΙ ΑΡΙΘΜΟΥΣ**

Στις προγραμματικές του δηλώσεις ο κ. Μητσοτάκης προέβη, με πομπώδες και πανηγυρικό ύφος, σε συγκεκριμένες εξαγγελίες φοροελαφρύνσεων: μειώσεις στον ΕΝΦΙΑ, στο Τέλος Επιτηδεύματος, στην Εισφορά Αλληλεγγύης, στη Φόρολογία των Επιχειρήσεων.

Στην τοποθέτησή του ο Γιάνης Βαρουφάκης, αφού σημείωσε τον Ελέφαντα στην Αίθουσα – την 100% προπληρωμή φόρου που η κυβέρνηση δεν ανέφερε καν, πόσο μάλλον να καταργήσει – και την ταξικότητα των μέτρων – όπως η οριζόντια εξαγγελλόμενη μείωση του ΕΝΦΙΑ που αντιμετωπίζει το ίδιο μια έπαυλη με ένα μικρό διαμέρισμα, προχώρησε στον υπολογισμό της μείωσης των δημόσιων εσόδων από αυτά τα μέτρα:

* 1% του ΑΕΠ, συν άλλο 1% από τις νέες δαπάνες
* **680 εκατ. ευρώ** από τον ΕΝΦΙΑ
* **190 εκατ. ευρώ** στο Τέλος Επιτηδεύματος
* **308 εκατ. ευρώ** στην Εισφορά Αλληλεγγύης
* **690 εκατ. ευρώ** από τη Φορολογία των Επιχειρήσεων

****

**Η ρήξη είναι δεδομένη, αλλά με ποιον;**

Η κυβέρνηση του κ.Μητσοτάκη έχει να επιλέξει μεταξύ δύο εναλλακτικών:

* είτε να προχωρήσει άμεσα στα μέτρα που εξήγγειλε, αψηφώντας τον στόχο του 3,5%
* είτε να τα παραπέμψει στις καλένδες, με την περιβόητη φράση «σε βάθος τετραετίας», αναιρώντας τις ίδιες του τις εξαγγελίες.

Ο κ.Μητσοτάκης έχει να επιλέξει **είτε ρήξη με την τρόικα, είτε με τον λαό.**

**Τι θα γίνει;**

Από όλες αυτές τις εξαγγγελίες, ελάχιστα θα γίνουν. Το 2019 μόνο η μικρή μείωση του ΕΝΦΙΑ. Τίποτα άλλο. Τα άλλα; Ίδομεν, είναι απόφαση των δανειστών άλλωστε, όχι της ελληνικής κυβέρνησης.

Εν κατακλείδι, άλλαξε τα ρούχα του ο Μανωλιός… Από το υπερ-πλεόνασμα του κ.Τσίπρα, αντί για χαρτζιλίκι στους γέροντες, ο κ.Μητσοτάκης θα μοιράσει χαρτζιλίκι στα θύματα του ΕΝΦΙΑ, με τους ιδιοκτήτες επαύλεων να ωφελούνται περισσότερο σε απόλυτες τιμές.

Χρεοδουλοπαροικίας συνέχεια λοιπόν, με νέες αυξημένες δόσεις Μνημονιακού Λαϊκισμού.

 .